b'\n_START_ARTICLE_\nBrigadni general (Finska)\n_START_PARAGRAPH_\nBrigadni general (finsko Prikaatinkenraali in \xc5\xa1vedsko Brigadgeneral) je najni\xc5\xbeji (enozvezdni) generalski \xc4\x8din v Finski kopenski vojski in Finskem vojnem letalstvu. Spada v Natov razred OF-06._NEWLINE_Brigadni general po navadi zaseda polo\xc5\xbeaj poveljnika brigade oz. zaseda vi\xc5\xa1ji administrativno oz. \xc5\xa1tabni polo\xc5\xbeaj. Nadrejen je \xc4\x8dinu polkovnika in podrejen \xc4\x8dinu generalmajorja. Enakovreden je \xc4\x8dinu admirala flotilje v Finski vojni mornarici._NEWLINE_\xc4\x8cin je bil ustanovljen leta 1994 zaradi sodelovanja Finskih obrambnih sil na mednarodnih misijah._NEWLINE_Prvotna oznaka \xc4\x8dina, ki se nahaja na ovratniku uniforme, je bila en srebrni lev Finske, nato pa je bil oktobra 1995 spremenjena v enega zlatega leta. Narokavna oznaka \xc4\x8dina je sestavljena iz enega \xc5\xa1irokega (zlatega) traku.'